BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 4.12.2008 г.  
SEC(2008) 2951  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
Придружителен  документ  към  
 
Предложение  за 
 
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И НА СЪВЕТА  
 
относно  правата  на пътниците , пътуващи  по море  или по вътрешен  воден  път, и за 
изменение  на Регламент  (ЕО) № 2006/2004 за сътрудничество  между  националните  
органи , отговорни  за прилагане  на законодателството  за защита  на потребителите   
 
РЕЗЮМЕ  НА ОЦЕНКАТА  НА ВЪЗДЕЙСТВИЕТО   
{COM(2008) 816 окончателен } 
{SEC(2008) 2950} 
BG 2   BG РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
относно  правата  на пътниците , пътуващи  по море  или по вътрешен  воден  път, и за 
изменение  на Регламент  (ЕО) № 2006/2004 за сътрудничество  между  националните  
органи , отговорни  за прилагане  на законодателството  за защита  на потребителите   
1. ПРОЦЕДУРНИ  ВЪПРОСИ  И КОНСУЛТАЦИЯ  СЪС  ЗАИНТЕРЕСОВАНИТЕ  СТРАНИ  
Организация   
Оценката  на въздействието  се проведе  с цел разглеждане  на ситуацията  по отношение  
на защитата  на правата  на пътниците  в морския  и речния  сектор  както  и на 
необходимостта  от установяване  на законодателство  за предоставяне  на общи  права  на 
пътниците . Тя се съсредоточава  върху  главните  проблемни  области , изтъкнати  от 
Комисията  в политическите  ѝ документи , а имено : правата  на лицата  с намалена  
подвижност  (наричани  по-долу  „ЛНП “), качеството  на услугите , оказване  на помощ  и 
обезщетяване  на пътниците , когато  пътуването  се прекъсва  в случай  на отмяна  или 
закъснение ; правото  на информация  и въпроси  на недискриминация . 
Консултации  и експертни  становища  
През  2005—2006 г. ГД „Енергетика  и транспорт “ поръча  независимо  проучване , в което  
се анализира  сегашното  ниво  на защита  на правата  на пътниците  в сектора  на морския  и 
речния  транспорт  в ЕС в случаи  на прекъсване  на пътуването . Освен  това през  2006 г. 
Европейската  комисия  започна  допитване  до обществеността . Заключението  на двете  
дейности  беше , че следва  да има минимално  общо  ниво  на защита  на правата  на 
пътниците  в целия  ЕС, независимо  от вида  транспорт  и независимо  дали  пътуването  се 
извършва  само  на територията  на една  държава -членка  или се преминават  вътрешни  
или външни  граници . 
2. ОПРЕДЕЛЯНЕ  НА ПРОБЛЕМА  
Проблеми  за ЛНП  като  пътници  
Преобладаващото  мнозинство  (79 %) от живущите  в Европейския  съюз  граждани  
смятат , че уврежданията  са свързани  с ощетяване . Съществува  ясен  консенсус  между  
всички  държави -членки  (91 %), че трябва  да се направи  повече  и да се вложат  повече  
пари  в подобряването  на достъпността . В сектора  на транспортните  услуги  правата  на 
ЛНП  не трябва  да бъдат  ограничени  до достъпността  на транспортните  средства , а 
трябва  да включат  също  така недискриминация , непрекъсната  помощ  по време  на 
пътуването  и информация . 
Проблемите  на морския  и речния  сектор  за пътниците  на ЕС 
Ефективна  защита  на правата  на пътниците , пътуващи  по море  или по вътрешен  воден  
път, засяга  целия  морски  и речен  сектор , т.е. националния  транспорт , транспорта  в 
рамките  на Общността , международния  транспорт  и круизите . 
BG 3   BG Отварянето  на пазара  не е довело  до очаквания  ефект  на повишаване  на качеството  на 
стандартите  и услугите , включително  по-добри  права  на пътниците  и удобни  за 
клиентите  процедури  за уреждане  на спорове . Пътници , които  трябва  да се съобразяват  
с различни  процедури  и срокове , в зависимост  от дружеството , трябва  да могат  да 
приложат  общи  процедури , за да изразят  недоволството  си, ако е необходимо . Липсата  
на общи  процедури  изолира  пътниците  и ги спира  да изразят  недоволството  си, когато  
имат  нужда  да го сторят . 
Факторите , на които  се дължи  проблемът   
– Липсва  съгласуваност  по отношение  на степента  и детайлността  на защитата  на 
правата  на пътниците .  
– Няма  обща  рамка  за незабавни  и предварително  определени  решения  в случай  на 
отмяна  и закъснение .  
– Пътниците  по принцип  и специално  пътниците  с намалена  подвижност  не са 
осведомени  за правата  си в случай  на критично  събитие . 
– Съществува  потенциална  дискриминация  на ЛНП  и липсват  специално  
предназначени  за тях съоръжения  в морския  и речния  превоз .  
Кой е засегнат  и как? 
Броят  на пътниците , ползващи  морски  и речен  превоз , расте  благодарение  на 
отварянето  на пазарите  на морския  и речния  транспорт , което  доведе  до предлагане  на 
по-широк  спектър  туристически  дестинации  на все по-ниски  цени . Според  оценки , през  
2006 г. общият  годишен  брой  пътници , пътуващи  по море  и по вътрешни  водни  
пътища , за разглежданите  страни  е бил 199 милиона , от които  близо  60 % в 
националния  транспорт , 35 % във вътрешнообщностния  транспорт , а останалият  дял се 
разпределя  между  международния  транспорт  и круизите . През  2005 г. общият  брой  
ЛНП  в ЕС-27 възлезе  на около  136,2 милиона1.  
Има  ли ЕС право  да действа ? 
Защитата  на пътниците , и по-специално  защитата  на най-уязвимите  групи  пътници , е 
част от вътрешния  пазар  и общата  транспортна  политика  на Европейския  съюз . 
Единният  пазар  се счита  за създаден , когато  потребителите  и дружествата  могат  да се 
възползват  от максималните  преимущества . След  като е постигнат  общият  пазар  в 
морския  и речния  транспорт , трябва  съответно  да се осигури  и защитата  на правата  на 
пътниците  в рамките  на този общ европейски  пазар . Това  европейско  измерение  е 
признато  вече от европейския  законодател  и по него  се действа  на равнище  Общност  
както  в областта  на въздушния , така и на железопътния  превоз2. Освен  това между  
службите  на Комисията  в момента  се консултира  предложение  за регламент  относно  
правата  на пътниците , ползващи  градски  и междуградски  автобуси . 
                                                 
1 Анализ , проведен  от PwC, на данни  от Евростат  и One-Stop-Shop for Accessible Tourism in Europe 
(OSSATE) („ обслужване  на едно  гише “ за достъпен  туризъм  в Европа ): „Достъпност  – анализ  на 
пазарите  и на заинтересованите  страни “.  
2 Регламент  (ЕО) № 261/2004, ОВ L 46, и Регламент  (ЕО) № 1107/2006, ОВ L 204, по отношение  
на въздушния  превоз ; относно  железопътния  превоз  виж Регламент  № 1371/2007. 
BG 4   BG Пътниците  и промишлеността  се нуждаят  от общ набор  от принципи , регламентиращи  
отговорността  по отношение  на всички  видове  транспорт : отговорност  в случай  на 
злополука , информация  и качествена  защита  на лица  с увреждания  и с намалена  
подвижност , помощ  и възстановяване  на средства  в случай  на закъснение  или отмяна . 
3. ЦЕЛИ 
Общите  цели  на установяването  на правата  на пътниците  са подкрепени  от общите  
цели  на ЕС във връзка  с висока  степен  на защита  на потребителите , по-добро  социално  
и икономическо  сближаване , социална  интеграция  на различни  социални  групи  и 
осигуряване  на движението  на хора  в рамките  на Европейския  съюз .  
4. ВАРИАНТИ  
Запазване  на статуквото  (вариант  1)  
Не се предприема  никакво  действие  на равнище  ЕС и съществуващата  ситуация  с 
различаващите  се национални  и международни  закони  продължава . 
Законодателни  действия  на Общността  за подобряване  правата  на пътуващите  с 
кораб  (вариант  2) 
Друг  вариант , който  може  да се предвиди , е нормативен  акт на равнище  ЕС, защото  е 
задължителен  и незабавно  приложим . Такъв  регламент  би се прилагал  не само  за 
международните  маршрути , включващи  поне  едно  пристанище  в ЕС, но и за всички  
вътрешни  услуги  в отделна  държава -членка . Такъв  акт на ЕС: 
• би установил  права  на ЛНП : достъпност  в пристанищата , помощ  в 
пристанищата  и на борда  на корабите , както  и изисквания  за предоставяне  
на информация  
• би установил  права  на пътници , когато  пътуването  се прекъсва  в случай  на 
отмяна  или закъснение  
• би установил  стандартите  за предоставяне  на информация  относно  правата  
на пътниците  по водния  транспорт , на широката  общественост  и по-
специално  на пътниците , включително  ЛНП  
• би предвидил  разглеждане  на жалби , както  и наблюдение  и упражняване  на 
правата  на пътниците .  
Съгласуване  на ниво  ЕС и обмен  на най-добри  практики  в подкрепа  на 
националните  законодателства  (вариант  3) 
В този сценарий  законодателството  на ЕС е ограничено  до насърчаване  на обща  рамка  
от актове  с незадължителна  за държавите -членки  сила . Тази  рамка  от актове  с 
незадължителна  сила  би се основавала  върху  най-добрите  практики  и би предоставила  
база за сравнение  за национални  закони  за укрепване  на правата  на пътниците , 
пътуващи  по море  или по вътрешен  воден  път. 
BG 5   BG Доброволни  споразумения  (вариант  4) 
Ефективността  на доброволните  споразумения  в превоза  на пътници  е много  спорен  
въпрос : убедителните  аргументи  на сдруженията  за защита  на потребителите  
потвърждават , че малкият  брой  кодекси  за поведение , които  досега  са разработени , не 
са довели  до напредък . Натрупаният  опит  от регулирането  на въздушния  превоз  като че 
ли потвърждава , че споразумения  от този тип имат  много  ограничен  успех .  
5. АНАЛИЗ  НА ИКОНОМИЧЕСКОТО  ВЪЗДЕЙСТВИЕ  
Вариант  1: Запазване  на статуквото   
При този политически  вариант  операторите , пристанищата , администрациите  и 
местните  органи  не поемат  никакви  допълнителни  разходи . Въпреки  това в крайна  
сметка  те биха  могли  да губят , защото  не се очаква  допълнителен  превоз . Без да се 
вземат  мерки  в полза  на пътуващи  с кораб  пътници , броят  на пътниците  едва ли ще се 
увеличи .  
Друго  въздействие  върху  операторите , пристанищата , администрациите  и местните  
органи  в и извън  ЕС са разходите , възникващи  поради  несъответствията  между  
националните  закони . 
Вариант  2: Законодателни  действия  на Общността  
(1) Разходи  за мерки  във връзка  с ЛНП  
Приемливо  ниво  на достъпност  в пристанищата  може  да се постигне  с минимални  
разходи  за операторите , когато  терминалът  се преустройва  в по-голям  мащаб  или 
когато  се строи  нов терминал . 
Що се отнася  до разходите  за помощ  в пристанищата , единствените  разходи , които  
може  би трябва  да се поемат  от корабните  оператори , са тези за обучение . От 
превозвачите  още отсега  се изисква  да предлагат  курсове  по „оказване  на помощ  на 
борда  на корабите “ на персонала  си. Очакваните  годишни  разходи  за обучението  на 
обслужващия  персонал  възлизат  приблизително  на 2,9 млн. €. В интереса  на по-добра  
осведоменост  обаче , може  би и от вътрешно -административния  персонал  трябва  да се 
изисква  да посещава  тези курсове . В този конкретен  случай  допълнителните  разходи  са 
изчислени  на около  1 млн. €.  
За задълженията  за информиране  може  да се изходи , че са свързани  със сравнително  
малко  разходи , тъй като тази позиция  може  да се добави  към останалата  информация , 
произведена  / разпространена  вече от операторите .  
(2) Разходи  за мерки , когато  пътуването  се прекъсва  в случай  на закъснение  или 
отмяна  
Действията , насочени  към определянето  на схеми  за обезщетяване  и към 
предоставянето  на информация , за да могат  пътниците  да осъзнаят  правата  си, вероятно  
не изискват  извънредно  големи  разходи , макар  че това трудно  може  да се предвиди . 
Въпреки  всичко , ефектите  върху  приходите  и печалбите  вероятно  са незначими ; освен  
BG 6   BG това въздействието  върху  конкурентоспособността  на дружествата  в Общността  би 
трябвало  да е слабо , понеже  мерките  са отнасят  за всички  оператори  в сектора . 
(3) Разходи , произтичащи  от задълженията  за предоставяне  на информация  
Както  изглежда , задължението  да се предостави  информация  няма  да доведе  до 
специални  допълнителни  разходи  за операторите . 
(4) Разходи  за разглеждане  на жалби  и наблюдение  
Не се очаква  управлението  на уреждане  на спорове  да доведе  до някакви  големи  
допълнителни  икономически  тежести  за операторите .  
(5) Въздействие  върху  пътниците  по морския  и речния  транспорт   
Увеличените  разходи  могат  да доведат  или до намаляване  на оперативната  печалба  за 
корабните  оператори  или до повишаване  на тарифите  за пътниците . Въздействието  
върху  тарифите  за пътниците  ще зависи  от допълнителните  разходи , които  ще 
възникнат  за корабните  оператори .  
(6) Въздействие  върху  туристическата  индустрия   
Предложените  мерки  вероятно  ще имат  положително  въздействие  върху  конкурентната  
позиция  на предприятията  на ЕС.  
Вариант  3: Съгласуване  на ниво  ЕС и обмен  на най-добри  практики  в подкрепа  на 
националните  законодателства  
Очакваната  полза  и очакваните  разходи , произтичащи  от предложените  мерки , ще 
зависят  от това, до каква  степен  държавите -членки  на ЕС се ангажират  да приемат  и 
прилагат  национални  разпоредби . Очаква  се положително  въздействие  върху  туризма , 
когато  се прилагат  национални  мерки . Но потенциалните  допълнителни  приходи  ще 
бъдат  по-ниски  от тези при вариант  2, защото  услугите  ще бъдат  напълно  достъпни  
само  в държавите -членки , които  напълно  се придържат  към препоръките  на ЕС.  
Вариант  4: Доброволни  споразумения  
Видовете  разходи  са същите  както  при предходните  варианти . Очаква  се обаче  общите  
разходи  да бъдат  по-ниски  отколкото  при другите  варианти , тъй като само  ограничен  
брой  оператори  ще поемат  доброволно  допълнителни  разходи . 
6. АНАЛИЗ  НА СОЦИАЛНОТО  ВЪЗДЕЙСТВИЕ  
Вариант  1: Запазване  на статуквото  
Доверието  на пътниците  в другите  видове  транспорт , основано  върху  установени  вече 
на общностно  равнище  права , ще се превърне  в недоверие , ако в морския  и речния  
транспорт  на пътниците  се отказва  тази минимална  степен  на съгласуваност , яснота  и 
ефективност  по отношение  на правата  им. Отрицателни  социални  последствия  може  да 
доведат  до загуба  на работни  места  и липсваща  интеграция  на възрастните  лица  и 
лицата  с увреждания .  
BG 7   BG Вариант  2: Законодателни  действия  на Общността  
Пътниците , пътуващи  по море  или по вътрешни  водни  пътища , ще имат  полза  от 
подобреното  качество  на услугите . Ще им бъде  оказвана  и помощ , когато  изпитват  
неудобства  по време  на пътуването .  
Що се отнася  до допълнителни  работни  места  в пристанищата , растящ  брой  пътуващи  с 
кораб  пътници  може  да изисква  наемане  на допълнителен  персонал  в пристанищата  и 
пътническите  терминали . По най-умерената  преценка  в пристанищата  може  да бъдат  
назначени  приблизително  176 400 допълнителни  служители . В туристическия  сектор  
допълнителната  заетост  може  да варира  от близо  12 000 до над 24 000 лица  на пълно  
работно  време . 
Вариант  3: Съгласуване  на ниво  ЕС и обмен  на най-добри  практики  в подкрепа  на 
националните  законодателства  
При този вариант  очакваната  полза  и очакваните  разходи  ще зависят  от нивото  на 
ангажираността  на държавите -членки  да приемат  и прилагат  новите  разпоредби . 
Вариант  4: Доброволни  споразумения  
Вероятните  ползи  и разходи  ще зависят  от нивото  на ангажираността  на операторите  да 
приемат  права  на пътниците , да ги прилагат , ако са приети  колективно , и при всички  
случаи  да ги спазват  на практика . 
7. ВЪЗДЕЙСТВИЕ  ВЪРХУ  ОКОЛНАТА  СРЕДА  
Вариант  1: Запазване  на статуквото  
Ако морският  и речният  превоз  не удовлетворява  очакванията  на пътниците , те 
вероятно  ще изразят  недоволството  си като избират  друг  вид транспорт , ако има такъв . 
Товарният  транспорт  с кораби  е осем  пъти  по-малко  замърсяващ  отколкото  въздушният  
превоз , който  се смята  за единственото  алтернативно  транспортно  решение . 
Следователно  разходите  на варианта  „запазване  на статуквото “ за околната  среда  са 
значителни .  
Вариант  2: Законодателни  действия  на Общността  
Значително  по-добро  качество  на услугите  за пътниците  би повишило  търсенето  на 
услуги  на морския  и речния  транспорт . Ако се увеличи  броят  на пътниците , основните  
ефекти  ще бъдат  повишаването  на средните  коефициенти  на натоварване  и 
подобряването  на управлението  на наличния  европейски  флот . Но ще има и страничен  
положителен  ефект  върху  околната  среда , ако се повиши  броят  на морските  и речните  
превозни  услуги , тъй като повечето  нови  пътници  ще се прехвърлят  от други , по-
замърсяващи  видове  транспорт .  
BG 8   BG Вариант  3: Съгласуване  на ниво  ЕС и обмен  на най-добри  практики  в подкрепа  на 
националните  законодателства  
В държавите , които  не са приели  предложените  от ЕС мерки , услугите  вероятно  няма  
да се подобрят . Пътниците  вероятно  ще изразят  недоволството  си като избират  други  
видове  транспорт , които  са по-замърсяващи  от морския  и речния  транспорт . 
Вариант  4: Доброволни  споразумения  
Не се очаква  услугите  на морския  и речния  транспорт  за се подобрят . Резултатът  ще 
бъде  подобен  на този при вариант  3. 
8. АДМИНИСТРАТИВНИ  РАЗХОДИ  
Единицата , отговаряща  за прилагането  и наблюдението  на предложените  разпоредби  и 
за разглеждането  на жалби , по отношение  на обхвата  на дейността  си, на задачите  и 
структурата  си ще бъде  много  подобна  на тази, назначена  от всяка  държава -членка  за 
изпълнение  на регламента  относно  правата  и задълженията  на пътниците , използващи  
международен  железопътен  транспорт3, или на регламента  относно  правата  на 
пътниците , използващи  въздушния  транспорт4. Опитът , придобит  вече в сектора  на 
въздушния  превоз , следователно  в случая  е много  ценен . Общите  предвидими  разходи  
за ЕС са около  568 000 €.  
9. СРАВНЕНИЕ  НА ВАРИАНТИТЕ  
Заключенията  на оценката  на въздействието  са, че от четирите  оценени  варианта  този 
със законодателни  действия  на ЕС може  да постигне  всички  цели .  
Ако се съди  по примера  на другите  видове  транспорт , става  ясно , че действително  
подобрение  на защитата  на пътниците  може  да се постигне  само  на равнище  ЕС. 
Докато  ползата  за пътниците  е очевидна , хармонизирането  на основните  права  дава 
значително  предимство  и на транспортния  бранш , развиващ  дейност  в единния  пазар . 
Частични  национални  правила , залегнали  в несвързани  законодателни  актове  и 
договори , като тенденция  предизвикват  разходи  за адаптиране  и ограничават  
географската  гъвкавост  на операторите  при използването  на персонала  и превозните  
средства . 
                                                 
3 COM(2004) 143 окончателен 
4 Регламент  (ЕО) № 261/2004 на Европейския  парламент  и на Съвета  от 11 февруари  2004 година  относно  създаване  на общи  правила  за 
обезщетяване  и помощ  на пътниците  при отказан  достъп  на борда  и отмяна  или голямо  закъснение  на полети , и за отмяна  на Регламент  
(ЕИО ) № 295/91.